
[bookmark: _Hlk158008212]Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų, atliekamų gynybos ir saugumo srityje, įstatymo (toliau – Įstatymas) 9 straipsnio 1 dalies 1 punkte nustatyta pažeidimų prevencijos funkcija, šiuo metu atlieka Lietuvos šaulių sąjungos pirkimo Nr. 9923866 „FIKSUOTO SPARNO TIPO BEPILOČIO ORLAIVIO SISTEMOS“ (toliau – Pirkimas) dokumentų atitikties Įstatymui ir su jo įgyvendinimu susijusiems teisės aktams peržiūrą (peržiūra prevenciniais tikslais atliekama tam tikra apimtimi, nevertinant Pirkimo techninėje specifikacijoje nustatytų Pirkimo objektui keliamų reikalavimų).
[bookmark: _Hlk158008227]Prevencine tvarka peržiūrėjusi Pirkimo dokumentus ir įvertinusi Perkančiosios organizacijos pateiktus atsakymus, atsižvelgdama į galiojantį teisinį reglamentavimą, Tarnyba teikia pastabas ir rekomendacijas (toliau – Rekomendacija) dėl Pirkimo vykdymo ir Pirkimo dokumentuose nustatytų sąlygų: 
1. Dėl kvalifikacijos reikalavimo
1.1. Pirkimo sąlygų 3 priedo lentelėje „II Kvalifikacijos reikalavimai“ (toliau – kvalifikacijos reikalavimai) nustatytas kvalifikacijos reikalavimas: „Per paskutinius 5 metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 5 metus, iki pasiūlymų teikimo termino pabaigos), tiekėjas turi būti tinkamai įvykdęs ir (ar) turi vykdyti bent 1 (vieną) ar daugiau žvalgybinių ar kitų, karinės paskirties bepiločių orlaivių pirkimo-pardavimo sutarčių/sutarčių dalių, kurių bendra vertė – ne mažiau kaip:<...>.“.
Tarnyba Perkančiosios organizacijos paprašė paaiškinti, kodėl kvalifikacijos reikalavime nustatyta, kad patirtis turi būti įgyta vykdant būtent žvalgybinių ar kitų, karinės paskirties bepiločius orlaivius pirkimo-pardavimo sutartis, taip pat kokia specifika pasižymi žvalgybinių ar karinės paskirties bepiločių orlaivių tiekimas ir kuo tiekėjo gebėjimai, įgyti tiekiant žvalgybinės / karinės paskirties bepiločius orlaivius, skiriasi nuo gebėjimų, įgytų tiekiant kitus nekarinės/nežvalgybinės paskirties (pvz., civilinius, pramoninius, profesionalius ir pan.) bepiločius orlaivius, taip pat paaiškinti, kaip šio kvalifikacijos reikalavimo kontekste reikėtų suprasti „kitų bepiločių orlaivių“ sąlygą ir kokios(-ių) paskirties(-čių) orlaiviai atitinka šią sąlygą.
Atsakydama į Tarnybos paklausimą, Perkančioji organizacija nurodė, kad „<...> perkama karinės paskirties įranga, todėl kvalifikacijos reikalavimas nustatytas atsižvelgiant į perkamų bepiločių orlaivių paskirtį, naudojimo aplinką ir eksploatacinius reikalavimus. Tam tiekėjas turi išmanyti siūlomos įrangos techninių parametrų (skrydžio aukštis, greitis, atstumas, trukmė, naudojamos įrangos techniniai vaizdo ir kitos informacijos perdavimo apimtys ir būdai ir t.t.), specifiką ne tik įprasta kokybine prasme, bet vertinant ir kitais aspektais, kurie nėra būdingi įprastiems civiliniams ar komerciniams bepiločiams orlaiviams - įrangos aptinkamumas ir saugumas, duomenų perdavimo, apsaugos ir ryšio sprendimai, eksploatavimo patikimumas, veikimas sudėtingomis sąlygomis bei jų įtaka galutiniam įrangos panaudojimui. Be to, atsižvelgiant į pirkimo apimtį ir galimas rizikas, susijusias su perkamų bepiločių orlaivių panaudojimo svarba, kai nuo įrangos techninių galimybių priklauso tiek vykdomų operacijų sėkmė, tiek operacijos dalyvių gyvybė, potencialus tiekėjas, neturintis patirties karinių bepiločių orlaivių pardavimuose, gali tinkamai neįvertinti pirkimo objekto visų parametrų bendro tinkamumo, nes techniniai reikalavimai leidžia siūlyti kelis sprendimus funkcijoms užtikrinti, todėl perkančioji organizacija susidurtų su didžiule rizika įsigyti netinkamą produktą. Bepiločių orlaivių sistemos perkamos kartu su mokymo jomis naudotis paslauga, techniniu palaikymu ir atnaujinimu, todėl svarbu, kad tiekėjas prisiimtų tinkamą šių įsipareigojimų vykdymą (savo pajėgumais ar per trečiuosius asmenis) ir, organizuodamas mokymus, gebėtų orientuoti ne tik į funkcines perkamo objekto panaudojimo galimybes, bet ir į perkamo objekto specifiką naudojant taktinėje aplinkoje. Tiekiant karinės paskirties įrangą svarbu išmanyti taikomus apribojimus tokios įrangos gabenimo specifiką, tinkamai planuotis logistinius sprendimus, turėti patirties, reikalingų leidimų gavimui ir pan. Taip pat svarbu tinkamai įvertinti įsipareigojimus ir pirkimo objekto gamintojui, tiek dėl įsipareigojimų, susijusių su draudžiamais karinės paskirties prekių panaudojimo tikslais, tiek dėl licencijavimo įsipareigojimų, atnaujinimo galimybių ir t.t. Šiame kvalifikacijos reikalavime vartojama formuluotė „kitos karinės paskirties bepiločiai orlaiviai“ aiškinama kaip apimanti visus bepiločius orlaivius, skirtus karinėms, gynybos, nacionalinio saugumo, žvalgybos, taikinių aptikimo, naikinimo ar kitoms su karinių pajėgumų užtikrinimu susijusioms funkcijoms vykdyti. Sąvoka „kiti bepiločiai orlaiviai“ neturi būti suprantama kaip apimanti bet kokios paskirties civilinius, pramoginius ar bendrosios komercinės paskirties bepiločius orlaivius, o kaip apimanti kitas karinės paskirties bepiločių orlaivių kategorijas, neapsiribojant vien žvalgybiniais bepiločiais orlaiviais“.
Iš pirmiau nurodyto, seka tai, kad Perkančiosios organizacijos atsakyme aprašyta rizika dėl galimai netinkamo produkto pasiūlymo grindžiama, be kita ko, prielaidomis, kad tiekėjas be karinės paskirties įrangos tiekimo patirties negali tinkamai įvertinti Pirkimo objekto parametrų. Toks Perkančiosios organizacijos teiginys laikytinas deklaratyviu. Pažymėtina, kad reikalavimai Pirkimo objektui yra nustatyti Pirkimo techninėje specifikacijoje (techniniai parametrai, t. y. skrydžio aukštis, greitis, atstumas, trukmė, naudojamos įrangos techniniai vaizdo ir kitos informacijos perdavimo apimtys ir būdai, k.t.). Pirkimo techninėje specifikacijoje nustatytų reikalavimų atitiktis patikrinama vadovaujantis Pirkimo sąlygų 6 priedo „Pasiūlymas pirkimui fiksuoto sparno tipo bepiločio orlaivio sistemos“ 2.2 papunktyje nustatytomis priemonėmis, kai „Kartu su pasiūlymu pateikiami realių skrydžių įrodymai (skrydžių žurnalus, vaizdo įrašus ar bandymų protokolus), patvirtinančius bent: skrydžio trukmę, misijos atstumą, valdymo ir vaizdo perdavimo nuotolį, pakilimo ir nusileidimo procedūras bei vaizdo transliavimo kokybę pagal techninėje specifikacijoje nurodytus parametrus“. Taip pat Pirkimo sutarties projekto Bendrosios dalies 6.5 papunktis nustato, kad „Pirkėjas prekių kokybės garantijos termino metu gali nuspręsti atlikti laboratorinius bandymus iš pasirinktos prekių siuntos arba kiekvienos partijos (jeigu siuntą sudaro kelios partijos), dalyvaujant Pardavėjo atstovui, pasirenkant Sutarties specialioje dalyje nurodytą prekių kiekį, kurių atitikimas reikalavimams, nustatytiems Sutartyje ir priede (-uose) bus tikrinamas. Tuo atveju, kai gauti laboratorinių bandymų rezultatai neatitinka Sutarties ir jos priede (-uose) prekėms nustatytų reikalavimų, brokuojama visa pristatyta prekių siunta/partija ir laboratorinių bandymų išlaidas, apmoka Pardavėjas.“.
Taigi, būtent pirmiau aprašytų procedūrų metu objektyviai patikrinama, ar tiekėjo siūlomo gaminio parametrai tenkina Perkančiosios organizacijos poreikius, nepriklausomai nuo tiekėjo praeityje patiektų bepiločių orlaivių paskirties.
Įstatymo 33 straipsnio 1 dalies 3 punkte įtvirtinta perkančiosios organizacijos teisė „nustatyti minimalius kandidatų ar dalyvių ekonominės ir finansinės būklės, techninio ir profesinio pajėgumo reikalavimus ir pareikalauti, kad kandidatai ar dalyviai pateiktų pirkimo dokumentuose nurodytą informaciją ir kvalifikaciją patvirtinančius dokumentus“. To paties straipsnio 2 dalyje imperatyviai įtvirtinta, kad „perkančiosios organizacijos nustatyti minimalūs kandidatų ar dalyvių kvalifikaciniai reikalavimai negali dirbtinai riboti konkurencijos. Jie turi būti pagrįsti ir proporcingi pirkimo objektui, tikslūs ir aiškūs“. 
Draudžiamais ir konkurenciją ribojančiais laikytini pernelyg aukšti arba specifiniai, neadekvatūs pirkimo pobūdžiui ir neproporcingi reikalavimai, kurie atima galimybę pirkimo procedūrose dalyvauti pirkimo sutartį gebantiems įvykdyti tiekėjams.
Tarnyba neginčija to, kad Perkančiosios organizacijos nurodyta Pirkimo objekto specifika, jo naudojimas taktinėje aplinkoje, ir su netinkamu įrangos naudojimu susijusios rizikos, įskaitant galimą pavojų operacijose dalyvaujančių asmenų gyvybei yra reikšmingi aspektai. Vis dėlto, rekomenduotina pakartotinai įsivertinti Pirkimo dokumentuose nustatytą kvalifikacijos reikalavimą ir tai, ar šiuo atveju negali būti laikoma tinkama tiekėjo patirtis, įgyta tiekiant ir, pavyzdžiui, profesionalios, pramoninės ar dvigubos paskirties (dual-use) bepiločius orlaivius. T. y., ar tiekėjai, tiekiantys profesionalios, pramoninės ar dvigubos paskirties (dual-use) bepiločių orlaivių (pvz., Valstybės sienos apsaugos tarnybai, Policijai, paieškos ir gelbėjimo ar infrastruktūros apsaugos tarnyboms), nedirba su identiškais technologiniais parametrais, nesprendžia identiškų gamybos valdymo, logistikos, kokybės užtikrinimo, sertifikavimo bei garantinio palaikymo uždavinių kaip ir Pirkimo atveju.
1.2. Kvalifikacijos reikalavimų 1 punkte nurodyta, kad „Per paskutinius 5 metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 5 metus, iki pasiūlymų teikimo termino pabaigos), tiekėjas turi būti tinkamai įvykdęs ir (ar) turi vykdyti bent 1 (vieną) ar daugiau žvalgybinių ar kitų, karinės paskirties bepiločių orlaivių pirkimo-pardavimo sutarčių/sutarčių dalių, kurių bendra vertė – ne mažiau kaip <...>“. Atkreiptinas dėmesys, kad Tiekėjo kvalifikacijos reikalavimų nustatymo metodikos (toliau – Metodika) [footnoteRef:2] 16.2 papunktyje, nustatyti reikalavimai, prekėms, kai pirkimo objektas dalus: „Tiekėjas per paskutinius 3* metus iki pasiūlymo pateikimo termino pabaigos pagal vieną ar daugiau įvykdytų ar tebevykdomų sutarčių yra savo jėgomis [tinkamai**] patiekęs [ir sumontavęs] [nurodoma, kas yra laikoma pagrindinėmis panašiomis prekėmis].“  [2:  Patvirtinta Viešųjų pirkimų tarnybos direktoriaus 2017 m. birželio 29 d. įsakymu Nr. 1S-105 „Dėl Tiekėjo kvalifikacijos reikalavimų nustatymo metodikos patvirtinimo“ (aktuali redakcija nuo 2026 m. liepos 1 d.).] 

Nors Metodika pagal Įstatymą yra neprivaloma, Tarnybos nuomone, joje įtvirtintos nuostatos turėtų būti taikomos ir nagrinėjamu atveju. Atsižvelgiant į tai, rekomenduojama koreguoti „Kvalifikacijos reikalavimuose“ nustatytą tiekėjo patirties reikalavimą, suderinant jį su Metodikos 16.2 papunktyje aprašytu daliam pirkimo objektui keliamu kvalifikacijos reikalavimu, t. y. papildant „įvykdytų ar tebevykdomų sutarčių yra savo jėgomis tinkamai patiekęs“. 
1.3. Kvalifikacijos reikalavimų skiltyje „Subjektas, kuris turi atitikti reikalavimą“ nustatyti tokie reikalavimai:„<...> Jei pasiūlymą teikia ūkio subjektų grupė, reikalavimą turi atitikti visi kartu (pajėgumai sumuojami)“, tuo tarpu Metodikos 16.2 papunktyje dėl panašių prekių tiekimo ar panašių paslaugų teikimo patirties paprastai nustatomi tokie reikalavimai: jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus; tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų; subtiekėjams šis reikalavimas nenustatomas“, todėl aukščiau minėtas ūkio subjektų grupės narių reikalavimas, atsižvelgiant į Metodiką, turėtų būti papildytas nuostata „atsižvelgiant į jų prisiimamus įsipareigojimus“.
1.4. Kvalifikacijos reikalavimuose nurodoma, kad „Per paskutinius 5 metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 5 metus, iki pasiūlymų teikimo termino pabaigos)<...>“. Įstatymo 21 straipsnyje nustatyta, kad ribotas konkursas vykdomas dviem etapais: pirmuoju etapu tiekėjai teikia paraiškas dalyvauti pirkime, o antruoju etapu tik atrinkti kandidatai kviečiami pateikti pasiūlymus.“. Atsižvelgiant į tai, rekomenduotina terminą „pasiūlymų“ keisti į „paraiškų“.

Atsižvelgdama į aukščiau nurodytą, Tarnyba rekomenduoja peržiūrėti ir patikslinti Pirkimo dokumentus pagal šioje Rekomendacijoje pateiktas pastabas. Primename, kad Perkančioji organizacija patikslinusi Pirkimo dokumentus, turi visus pakeitimus paskelbti viešai Centrinėje viešųjų pirkimų informacinėje sistemoje (CVP IS) ir spręsti klausimą dėl pasiūlymų pateikimo termino pratęsimo protingam laikotarpiui, per kurį potencialūs tiekėjai galėtų susipažinti su patikslintomis Pirkimo sąlygomis.
Pažymėtina, kad visais atvejais sprendimą dėl tolimesnio Pirkimų procedūrų vykdymo ar nutraukimo priima pati Perkančioji organizacija, vadovaudamasi Įstatymo 81 straipsnio 3 ir 4 dalimis.




Viešųjų pirkimų tarnyba (toliau  –   Tarnyba),  vadovaudamasi  Lietuvos Respublikos viešųjų  pirkimų, atliekamų gynybos ir saugumo srityje, įstatymo (toliau  –   Įstatymas) 9 straipsnio 1 dalies 1  punkt e   nustatyta pažeidimų prevencijos funkcija, šiuo metu atlieka  Lietuvos šaulių sąjungos pirkimo  Nr. 9923866 „FIKSUOTO SPARNO TIPO BEPILOČIO ORLAIVIO SISTEMOS“   (toliau  –   Pirkimas )  dokumentų atitikties Įstatymui ir su jo įgyvendinimu susijusiems teisės aktams peržiūrą (peržiūra  prevenciniais tikslais atliekama tam tikra  apimtimi ,   nevertinant Pirkimo techninėje specifikacijoje  nustatytų Pirkimo objektui keliamų reikalavimų) .   Prevencine tvarka peržiūrėjusi Pirkimo dokumentus   ir įvertinusi Perkančiosios organizacijos  pateiktus atsakymus , atsižvelgdama į galiojantį teisinį reglamentavimą, Tarnyba teikia pastabas ir  rekomendacijas   (toliau  –   Rekomendacija)   dėl Pirkimo  vykdymo ir  Pirkimo  dokumentuose nustatytų  sąlygų:     1.  D ėl kvalifikacijos reikalavimo   1.1.  Pirkimo sąlygų 3 priedo lentelė je   „II Kvalifikacijos reikalavimai“   (tolia u  –   k valifikacijos  reikalavima i )   nustatyt as   kvalifikacijos reikalavim as:   „ Per paskutinius 5 metus arba per laiką nuo tiekėjo  įregistravimo dienos (jeigu tiekėjas vykdė veiklą mažiau nei 5 metus, iki pasiūlymų teikimo termino  pabaigos), tiekėjas turi būti tinkamai įvykdęs ir (ar) turi vykdyti bent 1 (vieną) ar daugiau žvalgybinių   ar  kitų, karinės paskirties bepiločių orlaivių pirkimo - pardavimo sutarčių/sutarčių dalių, kurių bendra vertė  –   ne mažiau kaip :<...> .“ .   Tarnyba  Perkančiosios organizacijos p aprašė   pa aiškinti , kodėl kvalifikacijos reikalavime nustatyta,  kad patirtis turi būti įgyta vykdant būtent žvalgybinių ar kitų, karinės paskirties bepiločius orlaivius  pirkimo - pardavimo sutartis , taip pat  kokia specifika pasižymi žvalgybinių ar karinės paskirties bepiločių  orlaivių tiekimas ir kuo tiekėjo gebėjimai, įgyti tiekiant žvalgybinės / karinės paskirties bepiločius  orlaivius, skiriasi nuo gebėjimų, įgytų tiekiant kitus nekarinės/nežvalgybinės paski rties (pvz., civilinius,  pramoninius, profesionalius ir pan. ) bepiločius orlaivius , taip pat paaiškinti , kaip šio kvalifikacijos  reikalavimo kontekste reikėtų suprasti „kitų bepiločių orlaivių“ sąlygą ir kokios( - ių) paskirties( - čių)  orlaiviai atitinka šią sąlygą.   Atsakydama į Tarnybos p aklausimą , Perkančioji organizacija nurodė, kad „ <...>   perkama karinės  paskirties įranga, todėl kvalifikacijos reikalavimas nustatytas atsižvelgiant į perkamų bepiločių orlaivių  paskirtį, naudojimo aplinką ir eksploatacinius reikalavimus. Tam tiekėjas turi išmanyti siūlomos įrangos  te chninių parametrų (skrydžio aukštis, greitis, atstumas, trukmė, naudojamos įrangos techniniai vaizdo  ir kitos informacijos perdavimo apimtys ir būdai ir t.t.), specifiką ne tik įprasta kokybine prasme, bet  vertinant ir kitais aspektais, kurie nėra būdingi  įprastiems civiliniams ar komerciniams bepiločiams  orlaiviams  -   įrangos aptinkamumas ir saugumas, duomenų perdavimo, apsaugos ir ryšio sprendimai,  eksploatavimo patikimumas, veikimas sudėtingomis sąlygomis bei jų įtaka galutiniam įrangos  panaudojimui. Be t o, atsižvelgiant į pirkimo apimtį ir galimas rizikas, susijusias su perkamų bepiločių  orlaivių panaudojimo svarba, kai nuo įrangos techninių galimybių priklauso tiek vykdomų operacijų  sėkmė, tiek operacijos dalyvių gyvybė, potencialus tiekėjas, neturintis  patirties karinių bepiločių  orlaivių pardavimuose, gali tinkamai neįvertinti pirkimo objekto visų parametrų bendro tinkamumo,  nes techniniai reikalavimai leidžia siūlyti kelis sprendimus funkcijoms užtikrinti, todėl perkančioji  organizacija susidurtų su di džiule rizika įsigyti netinkamą produktą. Bepiločių orlaivių sistemos 

